Prima localitate din România care intră în scenariul roșu în pragul valului patru de COVID.
Comuna Mărgău din Cluj este prima localitate din județ care intră în scenariul roșu, după ce rata de incidență a ajuns la 5,58 cazuri la mia de locuitori. Conform unei decizii a Prefecturii Cluj, luată după ce rata de incidență a ajuns în comuna Mărgău la 5,58 cazuri la mia de locuitori, pentru următoarele 14 zile se aplică restricții începând de marți.
Astfel, cinematografele, instituțiile de spectacole și concertele sunt interzise, la fel și spectacole de tip drive-in.Este interzisă și organizarea și desfășurarea în aer liber a spectacolelor, concertelor, festivalurilor publice și private, a activităților recreative și sportive în aer liber.Nici nunți, botezuri sau alte mese festive nu se pot organiza. Restaurantele și cafenele din interiorul clădirilor, dar și terasele sunt închise.Barurile, cluburile, discotecile, sălile de jocurile de noroc și piscinele sunt, de asemenea, închise. Măsurile sunt dispuse pe o perioadă de 14 zile.